Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την κινητοποίηση του Ταμείου Αλληλεγγύης της ΕΕ /* COM/2012/0538 final - 2012/ () */





ΑΙΤΙΟΛΟΓΙΚΗ ΕΚΘΕΣΗ Η διοργανική συμφωνία της 17ης Μαΐου 2006[1] επιτρέπει την κινητοποίηση του Ταμείου Αλληλεγγύης της Ευρωπαϊκής Ένωσης, του οποίου το ετήσιο ανώτατο όριο ανέρχεται σε 1 δισεκατ. ευρώ, πέραν των ποσών για τους αντίστοιχους τομείς του δημοσιονομικού πλαισίου. Οι όροι επιλεξιμότητας προς υπαγωγή στο Ταμείο εκτίθενται αναλυτικά στον κανονισμό (ΕΚ) αριθ. 2012/2002 του Συμβουλίου[2]. Βάσει της αίτησης της Ιταλίας, της 27ης Ιουλίου 2012, για τη χορήγηση βοήθειας από το Ταμείο, σε σχέση με σειρά σεισμών που συνέβησαν στην Ιταλία τον Μάιο του 2012, ο υπολογισμός της βοήθειας από το Ταμείο Αλληλεγγύης, με βάση την εκτίμηση των συνολικών ζημιών που προκλήθηκαν, έχει ως εξής: || || || || || (σε EUR) || Άμεσες ζημίες που έγιναν αποδεκτές || Όριο || Ποσό βασιζόμενο στο 2,5 % || Ποσό βασιζόμενο στο 6 % || Συνολικό ποσό προτεινόμενης ενίσχυσης Σεισμοί στην Ιταλία || 13.113,498 εκατ. || 3 606 εκατ. || 90 165 575 || 580 026 784 || 670 192 359 Σύνολο || || || || || 670 192 359 Η Επιτροπή, αφού εξέτασε την αίτηση[3] και έλαβε υπόψη το ανώτατο δυνατό ποσό συνδρομής από το Ταμείο, καθώς και το περιθώριο ανακατανομής πιστώσεων εντός του τομέα που απαιτεί πρόσθετες δαπάνες, προτείνει την κινητοποίηση του Ταμείου Αλληλεγγύης της Ευρωπαϊκής Ένωσης για συνολικό ποσό 670 192 359 EUR, το οποίο θα διατεθεί εντός του τομέα 3β του δημοσιονομικού πλαισίου. Με την υποβολή της παρούσας πρότασης για την κινητοποίηση του Ταμείου, η Επιτροπή κινεί την απλουστευμένη διαδικασία τριμερών συσκέψεων, όπως προβλέπεται στο σημείο 26 της διοργανικής συμφωνίας της 17ης Μαΐου 2006, προκειμένου να επιτύχει τη συμφωνία των δύο σκελών της αρμόδιας για τον προϋπολογισμό αρχής σχετικά με την ανάγκη προσφυγής στο Ταμείο και το απαιτούμενο ποσό. Η Επιτροπή καλεί κάθε σκέλος της αρμόδιας για τον προϋπολογισμό αρχής να πληροφορήσει το άλλο σκέλος, καθώς και την Επιτροπή, σχετικά με τις προθέσεις του. Σε περίπτωση διαφωνίας ενός εκ των δύο σκελών της αρμόδιας για τον προϋπολογισμό αρχής, θα συγκληθεί επίσημη τριμερής σύσκεψη. Η Επιτροπή θα υποβάλει σχέδιο διορθωτικού προϋπολογισμού (ΣΔΠ), έτσι ώστε να εγγραφούν στον προϋπολογισμό του 2012 συγκεκριμένες πιστώσεις αναλήψεως υποχρεώσεων και πιστώσεις πληρωμών, όπως ορίζεται στο σημείο 26 της διοργανικής συμφωνίας της 17ης Μαΐου 2006. Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την κινητοποίηση του Ταμείου Αλληλεγγύης της ΕΕ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση[4], και ιδίως το σημείο 26, Έχοντας υπόψη τον κανονισμό (ΕΚ) αριθ. 2012/2002 του Συμβουλίου, της 11ης Νοεμβρίου 2002, για την ίδρυση του Ταμείου Αλληλεγγύης της Ευρωπαϊκής Ένωσης[5], Έχοντας υπόψη τις προτάσεις της Επιτροπής[6], Εκτιμώντας τα ακόλουθα: (1) Η Ευρωπαϊκή Ένωση συνέστησε το Ταμείο Αλληλεγγύης της Ευρωπαϊκής Ένωσης (εφεξής το «Ταμείο») για να εκφράσει την αλληλεγγύη της προς τον πληθυσμό των περιοχών που πλήττονται από καταστροφές. (2) Η διοργανική συμφωνία της 17ης Μαΐου 2006 επιτρέπει την κινητοποίηση του Ταμείου Αλληλεγγύης εντός ετησίου ανωτάτου ορίου 1 δισεκατ. ευρώ. (3) Ο κανονισμός (ΕΚ) αριθ. 2012/2002 περιλαμβάνει τις διατάξεις που διέπουν την κινητοποίηση του Ταμείου. (4) Η Ιταλία υπέβαλε αίτηση για την κινητοποίηση του Ταμείου με σκοπό την αντιμετώπιση της καταστροφής που προκλήθηκε από σειρά σεισμών στην Ιταλία. ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2012, κινητοποιείται το Ταμείο Αλληλεγγύης της Ευρωπαϊκής Ένωσης με σκοπό τη χορήγηση ποσού ύψους 670 192 359 EUR σε πιστώσεις αναλήψεως υποχρεώσεων και σε πιστώσεις πληρωμών. Άρθρο 2 Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης. Βρυξέλλες, Για το Ευρωπαϊκό Κοινοβούλιο Για το Συμβούλιο Ο Πρόεδρος Ο Πρόεδρος [1] ΕΕ C 139, της 14.06.2006, σ. 1. [2] ΕΕ L 311 της 14.11.2002, σ. 3. [3] Ανακοίνωση στην Επιτροπή C(2012) 6458 σχετικά με την αίτηση κινητοποίησης του Ταμείου Αλληλεγγύης της Ευρωπαϊκής Ένωσης που υπέβαλε η Ιταλία. [4] ΕΕ C 139 της 14.06.2006, σ. 1. [5] ΕΕ L 311 της 14.11.2002, σ. 3. [6] ΕΕ C […], […], σ. […] και ΕΕ C […], […], σ. […]